آوروپا بیرلیگی اؤلکه‌لری‌نین ایچ ایشلر ناظیرلری 2022-جی ایل عدلیه و ایچ ایشلر شوراسی‌نین سونونجو ایجلاسیندا و چکیانین دؤوری صدرلیگینده ایشتیراک ائتمک اوچون بروکسل-ده بیر آرایا گلیب‌لر.
ایجلاسین گیریشینده مطبوعاتا آچیقلاما وئرن آوروپا بیرلیگی کمیسیونونون صدر معاوینی مارگاریتیس شیناس ناظیرلرین بولقاریستان، رومینیا و کرواسی-نین شنگنه قوشولماسینی موذاکیره ائده‌جک‌لرینی بیلدیریب.
کمیسیونون هر اوچ اؤلکه‌نین تکنیکی جهت‌دن بونا حاضیر اولدوغو قناعتینه گلدیگینی ایفاده ائدن شیناس، "قالان بیر نئچه تردود سیاسی‌دیر" دئدی.
شیناس ناظیرلرین کرواسی-یه یاشیل ایشیق یاندیراجاغینا امین اولدوغونو بیلدیریب و دانیشیق‌لارین دیگر ایکی اؤلکه اوچون مثبت اولاجاغینا اومید ائتدیگینی بیلدیریب.
